b'\n_START_ARTICLE_\nOdprtokodna programska oprema\n_START_PARAGRAPH_\nOdprtokodna programska oprema (Open source software) (OSS) se je za\xc4\x8dela kot marketin\xc5\xa1ka kampanja za prosto programje. Odprtokodno programsko opremo lahko definiramo kot  programsko opremo, _NEWLINE_za katero je izvorna koda izdana pod za\xc5\xa1\xc4\x8ditno licenco (ali aran\xc5\xbema, kot npr. javna domena), ki ustreza kriterijem  Odprtokodne definicije. Ta dovoljuje vsakr\xc5\xa1no uporabo in spreminjanje programske opreme, njeno raz\xc5\xa1irjanje v spremenjeni ali nespremenjeni obliki. Velikokrat je razvijana v javnosti, s prispevki drugih. Odprtokodna programska oprema je najbolj prominenten primer  odprotkodnega razvoja in se jo lahko primerja z uporabni\xc5\xa1ko narejeno vsebino Poro\xc4\x8dilo skupine Standish pravi, da je uporaba odprte kode pripomogla k prihranku $60 milijard USD letno pri kon\xc4\x8dnih uporabnikih.Drugo poro\xc4\x8dilo skupine Standish.\n_START_SECTION_\nPrednosti\n_START_PARAGRAPH_\nObstaja kar nekaj prednosti odprte programske opreme pred komercijalno, najbolj pomembna pa je mo\xc5\xbenost spreminjanja in popravljanja kode. To omogo\xc4\x8da neomejeno spreminjanje in popravljanje programske opreme. Prva prednost tega je, da se izognemo slabosti enega samega razvijalca oz. ponudnika, ker lahko izvorno kodo spreminja vsak, kar pomeni da ni omejitve pri podpori programske opreme kot pri komercialni programski opremi. Saj, ko se podjetje odlo\xc4\x8di prenehati nuditi podporo programski opremi ta nima ve\xc4\x8d podpore zaradi licence nad programsko opremo. Druga prednost spreminjanja in popravljanja kode pa je fleksibilnost oz. svoboda programske opreme, saj lahko vsakdo spremeni njeno funkcionalnost in obliko.\n_START_SECTION_\nOdprta koda v Sloveniji\n_START_PARAGRAPH_\nMinistrstvo za visoko \xc5\xa1olstvo, znanost in tehnologijo je 2007 prvi\xc4\x8d objavilo razpis za izbor izvajalca za razvojno-podporni center odprte kode Center Odprte Kode Slovenije (COKS). Na razpisu je zmagal konzorcij, ki ga sestavljajo gospodarske dru\xc5\xbebe in neprofitne organizacije, pod vodstvom podjetja Agenda d.o.o. Center odprte kode se pojavlja prvi\xc4\x8d v tak\xc5\xa1ni obliki v Sloveniji in bo uporabnikom nudil storitve pomo\xc4\x8di in podpore ter bo zagotavljal re\xc5\xa1itve za potrebe javnega in zasebnega sektorja. Vse storitve, ki jih izvaja COKS, izvajajo organizacije ustanoviteljice konzorcija, oziroma njihovi zaposleni ali pogodbeni sodelavci._NEWLINE_Glavni cilj ustanovitve centra je vzpodbuditi razvoj, \xc5\xa1irjenje in uporabo programske opreme in re\xc5\xa1itev temelje\xc4\x8dih na odprti kodi. Zaradi tega so v okviru ustanovitve COKS-a zagotovili sistemsko podporo, klicni center in razvoj aktualnih odprtokodnih re\xc5\xa1itev. Med glavne naloge centra sodijo nudenje pomo\xc4\x8di in svetovanje uporabnikom pri re\xc5\xa1itvah, temelje\xc4\x8dih na odprti kodi, ter svetovanje javnemu sektorju pri uvajanju, implementaciji in uporabi odprtokodnih re\xc5\xa1itev._NEWLINE_Center nastopa tudi v vlogi nacionalnega koordinatorja na podro\xc4\x8dju strategij odprte kode ter vzpodbujevalca sodelovanja med razli\xc4\x8dnimi neprofitnimi organizacijami, gospodarskimi subjekti ter posamezniki. Vizija centra je oblikovati nacionalne strategije pri razvoju, uporabi in \xc5\xa1irjenju odprte kode, isto\xc4\x8dasno pa bo center zdru\xc5\xbeeval uporabnike v javnem in zasebnem sektorju, odprtokodno skupnost in razvijalce ter nacionalne in evropske pobude na podro\xc4\x8dju odprte kode.'